Der er konstateret coronasmitte blandt medarbejdere hos Sparekassen Vendsyssel. I Brønderslev er flere af bankens medarbejdere i forskellige afdelinger ramt. Derfor har ledelsen besluttet at lukke alle filialer, og sende sparekassens medarbejdere på hjemmearbejde. - Sparekassens medarbejdere har siden marts arbejdet med udgangspunkt i alle anbefalinger fra myndighederne, og dette har gjort det muligt for os at handle hurtigt, siger Vagn Hansen, der er administrerende direktør i Sparekassen Vendsyssel, og fortsætter: - Vi har i løbet af weekenden valgt at få testet et større antal medarbejdere og afventer i øjeblikket svar. Sparekassens ledelse evaluerer løbende udviklingen og åbner op for den fysiske adgang igen, så snart vi finder det forsvarligt. Kunderne vil stadig kunne kontakte de lokale afdelinger på telefon og e-mail. Lukningen gælder foreløbigt frem til den 25. september. Se interviewet med administrerende direktør i Sparekassen Vendsyssel herunder:

Opsummering:
Enkelte medarbejdere i flere af Sparekassen Vendsyssels afdelinger i Brønderslev er testet positiv for covid-19. Derfor lukkes alle filialer foreløbigt.